  Анжелика Тихонова корреспондент 5-тӥ оштолэзьлы Удмуртиын эшшо 77 муртлэсь выль коронавирус инфекциез шедьтӥзы. Висьыны усемъёс пӧлын 14 аресозь вить пиналъёс но 65 арессэс ортчем 38 адямиос. Со сярысь элькунысь оперативной штаб ивортӥз. Выль черламъёс пӧлын Ижкарын 38 улӥсьёс, Сарапулын – куать, Глазкарын, Якшур-Бӧдья, Вотка ёросъёсын – быдэн вить, Воткаын, Эгра ёросын – ньыль, Алнаш, Шаркан ёросъёсын – быдэн куинь, Дэри, Камбарка ёросъёсын – быдэн кык. 76 адями висёнэз вормиз. Одӥг мурт улонысь кошкиз, кышномуртлы 65 арес вал Туннэ нуналлы Удмуртиын выль коронавирус инфекциен черлан 31 сюрс 135 учыр лабораториосын зэматэмын. 27 сюрс 669 адями йӧназ, 388 мурт кулӥз. Та дыре 82 висисьёслэн тазалыксы секыт лыдъяське. Элькунын выль коронавирус инфекцилы 984 сюрс 87 эскеронъёс ортчытӥзы, берло нуналскын – 3 сюрс 95. 5-тӥ оштолэзьлы Удмуртиын 48 сюрс 221 адями коронавируслэсь прививка пуктӥз, со пӧлысь 35 сюрс 167-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  